Rešitve - ZGODOVINA 8: **Ponedeljek, 25. 5. 2020**

**EVROPA IN SVET V 19. STOLETJU:**

**TEHNIČNA REVOLUCIJA IN INDUSTRIALIZACIJA**

**ZGODNJI KAPITALIZEM**

1. Z razmahom trgovine in obrti se je v Evropi v novem veku (16. in 17. stoletje) uveljavil nov gospodarski sistem, ki se imenuje kapitalizem: (Pojasni naslednje pojme)

* KAPITALIZEM = gospodarski sistem, ki temelji na zasebni lastnini in vlaganju denarnih vlog v proizvodnjo.
* KAPITAL = denar, ki se ga vlaga v kapitalistično proizvodnjo.
* DELNIŠKE DRUŽBE = velike družbe, ki imajo veliko lastnikov in izdajajo delnice.
* DELNICE = potrdila o lastništvu, s katerim se trguje na borzah.

1. Z industrijsko revolucijo se je konec 18. stoletja v gospodarstvu razširila miselnost, ki je zagovarjala gospodarsko svobodo = liberalni kapitalizem: (zapiši značilnosti liberalnega kapitalizma)

* država ne posega v gospodarske razmere,
* lastniki kapitala in podjetniki so odločali o delovnih pogojih in delavskih plačah,
* temelj gospodarstva je prosti trg, ki ga oblikujeta povpraševanje in ponudba,
* cene izdelkov se svobodno oblikujejo na trgu.

1. Vzpon kapitalizma je omogočil razmah trgovine (svetovni gospodarski trikotnik), ki je omogočila nastanek svetovnih kolonialnih imperijev:

* v 15. in 16. stoletju so nastale: čezmorske kolonije,
* v 15. in 16. stol. sta največ kolonij imeli: Portugalska in Španija,
* v 17. stol. je premoč na svetovnih morjih imela: Nizozemska,
* v 18. stol. imata prevlado na svetovnih morjih: Francija in Velika Britanija,
* evropske države so imele v Afriki in Aziji: trgovska in pomorska oporišča,
* trgovina v trikotniku med Evropo, Afriko/Azijo in Ameriko: trikotna trgovina,
* v 18. stol. sta svetovno trikotno trgovino obvladovali (dve državi): Velika Britanija in Francija.

1. Kdo sta bila:

* Adam Smith = škotski profesor, ki je trdil, da gospodarska svoboda spodbuja gospodarski razvoj. Vsak posameznik naj bi svobodno sledil svojim interesom (liberalni kapitalizem).
* John Stuart Mill = filozof in ekonomist, ki se je zavzemal za pravično delitev dobička, kar bi odpravilo prevelike razlike v družbi in omogočilo izobraževanje delavcev.

1. Zemljevid v U, str. 117:

* Izpiši blago, ki so ga trgovci izvažali iz Evrope: kovinski in tekstilni izdelki, okrasje, orožje,
* Izpiši blago, ki so ga trgovci izvažali iz Afrike: sužnji,
* Izpiši blago, ki so ga trgovci izvažali iz Amerike: sladkor, tobak, bombaž, kakav, krzno.